గుజరాత్
గుజరాత్‌కు వాయువ్యదిశలో పాకిస్తాన్ దేశం ఉంది. ఉత్తరాన రాజస్థాన్, దక్షిణాన మహారాష్ట్ర, తూర్పున మధ్యప్రదేశ్ రాష్ట్రాలు ఉన్నాయి. పశ్చిమాన అరేబియా సముద్రం ఉంది. భూభాగం పల్లపు ప్రాంతము. వాతావరణం ఎక్కువ పొడిగా ఉంటుంది. వాయువ్యాన దాదాపు ఎడారి వాతావరణం ఉంటుంది.
పఠాన్ జిల్లా
గుజరాత్ రాష్ట్ర 33 జిల్లాలలో పఠాన్ జిల్లా (గుజరాతీ:પાટણ જિલ્લો) ఒకటి. పఠాన్ పట్టణం జిల్లాకేంద్రంగా ఉంది.జిల్లా గుజరాత్ రాష్ట్ర ఉత్తర భూభాగంలో ఉంది. జిల్లా వైశాల్యం 5740 చ.కి.మీ. జిల్లాలోని హర్జి మరియు సమి కచ్ సరిహద్దు ప్రాంతం చాలా సున్నితమైనవి. ఇక్కడి నుండి పాకిస్థాన్ సరిహద్దు వరకు నివాసాలు లేకపోయినప్పటికీ దేశ సరిహద్దు మాత్రం దూరంగానే ఉంది.
పఠాన్ జిల్లా ఉత్తర మరియు ఈశాన్య సరిహద్దులో బనస్ కాంతా జిల్లా, తూర్పు మరియు ఆగ్నేయ సరిహద్దులో మహెసనా జిల్లా, తూర్పు మరియు దక్షిణ సరిహద్దులో సురేంద్రనగర్ జిల్లా, పశ్చిమ సరిహద్దులో కచ్ జిల్లా మరియు కచ్ ను నాను రాన్ ఉన్నాయి.